একুশে পদকপ্রাপ্ত জনপ্রিয় অভিনেতা, নাট্যকার ও নির্দেশক আবুল হায়াত এবারই প্রথম কলকাতার চলচ্চিত্রে অভিনয় করলেন। সম্রাট দাসের গল্প, চিত্রনাট্য ও নির্দেশনায় ‘গিন্নী’ নামের এটি একটি স্বল্পদৈর্ঘ্য চলচ্চিত্র। এরইমধ্যে কলকাতার ইচ্ছাপুরে এই চলচ্চিত্রের শুটিংয়ে অংশ নিয়েছেন তিনি। চলচ্চিত্রটিতে আবুল হায়াত গল্পের প্রোটাগোনিস্ট একাকী বৃদ্ধ দীপক বাবুর চরিত্রে অভিনয় করেছেন। আবুল হায়াতের জন্ম মুর্শিদাবাদে। কিন্তু বাবার চাকরির সুবাদে চট্টগ্রামে এলে পরে আর জন্মস্থানে ফেরা হয়নি তার পরিবারের।